stanford-oval/wikipedia huggingface dataset:
Samantha Smith

| Samantha Smith |
| --- | --- |
 Samantha Smith vierailemassa Artek-pioneerileirillä 1983.
Henkilötiedot
Syntynyt: 29. kesäkuuta 1972 Houlton, Maine
Kuollut: 25. elokuuta 1985 (13 vuotta) Auburn, Maine
Kansalaisuus:  yhdysvaltalainen
Muut tiedot
 Nimikirjoitus
Aiheesta muualla
Kotisivu
Samantha Reed Smith (29. kesäkuuta 1972 – 25. elokuuta 1985) oli yhdysvaltalainen koulutyttö, joka tuli kuuluisaksi kirjoitettuaan kylmän sodan aikakaudella vuonna 1982 kirjeen Neuvostoliiton kommunistisen puolueen pääsihteerille Juri Andropoville. Hän tiedusteli Andropovilta tämän mielipidettä Yhdysvaltojen ja Neuvostoliiton välisistä rauhanmahdollisuuksista. Smith oli erityisen huolestunut ydinsodan uhasta. Andropov vastasi kirjeellä, jossa hän vakuutteli rauhantahtoisuuttaan ja kutsui Smithin vierailemaan Neuvostoliittoon.
Smith vastasi kutsuun ja matkusti 7. heinäkuuta 1983 vanhempiensa kanssa Neuvostoliittoon, missä he vierailivat Leningradissa ja Moskovassa sekä pioneerileirillä Mustanmeren rannikolla. Vierailu sai paljon huomiota molempien maiden tiedotusvälineissä. Andropovia itseään Smith ei tosin päässyt tapaamaan. Hän kirjoitti vierailustaan vuonna 1985 julkaistun kirjan Journey to the Soviet Union.
Neuvostoliiton-vierailun jälkeen Smith osallistui myös joulukuussa 1983 Japanissa pidettyyn lastenneuvoston kokoukseen. Vuonna 1985 hänet valittiin Robert Wagnerin rinnalle päänäyttelijäksi televisiosarjaan Lime Street. Sarja jäi kuitenkin lyhytikäiseksi, sillä elokuussa 1985 Smith sai surmansa lento-onnettomuudessa.
Samantha Smith neuvostoliittolaisessa viiden kopeekan postimerkissä vuodelta 1985.
Kirjallisuutta

Galicich, Anne: Samantha Smith. A Journey for Peace. Minneapolis: Dillon Press, 1987. ISBN 0-87518-367-0. (englanniksi)
Smith, Samantha & Smith, Arthur: Journey to the Soviet Union. Boston & Toronto: Little Brown and Co., 1985. ISBN 0316801763. (englanniksi)
Aiheesta muualla

SamanthaSmith.info. (englanniksi)
Samantha Smith Internet Movie Databasessa. (englanniksi)
Kuvia tai muita tiedostoja aiheesta Samantha Smith Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Alankomaat 
Muut:  SNAC
Peter Snickars

| Peter Snickars |
| --- | --- |

Henkilötiedot
Syntynyt: 8. joulukuuta 1955 Vaasa
Kuollut: 9. helmikuuta 2015 (59 vuotta) Vaasa
Ammatti:  näyttelijä, dramaturgi ja ohjaaja
Aiheesta muualla
IMDb
Carl Peter Snickars (8. joulukuuta 1955 Vaasa – 9. helmikuuta 2015 Vaasa) oli suomenruotsalainen näyttelijä, dramaturgi ja ohjaaja.
Snickars opiskeli Teatterikorkeakoulussa vuosina 1975–1979 ja työskenteli sen jälkeen Suomen ruotsinkielisissä teattereissa, muun muassa teatterinjohtajana Vaasassa ja Turussa, sekä Ruotsissa, Norjassa ja Färsaarilla. Hän esiintyi myös elokuvissa Sotilaan sydän (1992) ja Colorado Avenue (2007) sekä ohjasi lyhytelokuvia.
Snickars kuoli kotonaan pitkäaikaisen sairauden murtamana helmikuussa 2015. Snickarsin viimeiseksi työksi jäi hänen omaa sairauttaan ja kuolemaansa kuvaava dokumentti Tills cancern skiljer oss åt.
Aiheesta muualla

Snickars, Peter hakuteoksessa Uppslagsverket Finland (2012). (ruotsiksi)
Peter Snickars Elonetissä.
| Auktoriteettitunnisteet  |
| --- | --- |
Kansainväliset:  VIAF 
Henkilöt:  Uppslagsverket Finland
Slip of the Tongue

| Slip of the Tongue Whitesnake |
| --- | --- | --- |

Studioalbumin tiedot
 Julkaistu: 18. marraskuuta 1989
 Formaatti: LP, C-kasetti, CD
 Tuottaja(t): Mike Clink & Keith Olsen
 Tyylilaji: hard rock, glam metal
 Kesto: 46.47
 Levy-yhtiö:  EMI    Geffen Records
Muut kannet
   Alkuperäisen levyn takakansi.
Listasijoitukset
  2. (marraskuu 1989)    9. (viikko 47, 1989)    10. (1989)    10. (marraskuu 1989)    11. (15. marraskuuta 1989)    11. (26. marraskuuta 1989)    19. (1989)    29. (28. tammikuuta 1990)    39. (17. joulukuuta 1989)
Whitesnaken muut julkaisut
| 1987 1987 | Slip of the Tongue 1989 | Restless Heart 1997 |
Singlet albumilta Slip of the Tongue
 ”Judgement Day” Julkaistu: 1989  ”Fool for Your Loving '89” Julkaistu: 1989  ”The Deeper the Love” Julkaistu: 1990  ”Now You're Gone” Julkaistu: 1990
Slip of the Tongue on Whitesnaken vuonna 1989 julkaistu yhdeksäs studioalbumi. Levyllä toimii kitaristina Steve Vai. Alun perin oli tarkoitus, että levyllä soittaisi kitaraa Adrian Vandenberg, mutta hän loukkasi kätensä ennen studiosessioita. Albumia myytiin yli neljä miljoonaa kappaletta, joskin se jäi kaupallisesti edellisen studioalbumin 1987:n varjoon.
Alun perin vuoden 1980 Ready an' Willing -albumilla julkaistu ”Fool for Your Loving” äänitettiin uudelleen ja julkaistiin singlenä. Myös muun muassa kappaleet ”The Deeper the Love” ja ”Now You’re Gone” julkaistiin singlenä.
Kappaleet

Kaikki kappaleet kirjoittaneet David Coverdale ja Adrian Vandenberg, ellei toisin mainita.
Slip of the Tongue – 5.20
Cheap an’ Nasty – 3.28
Fool for Your Loving – 4.10 (säv. Coverdale/Micky Moody/Bernie Marsden)
Now You’re Gone – 4.11
Kitten’s Got Claws – 5.00
Wings of the Storm – 5.00
The Deeper the Love – 4.22
Judgment Day – 5.15
Slow Poke Music – 3.59
Sailing Ships – 6.02
Singlet

”Fool for Your Loving 89”  (1989)
”Slip of the Tongue” (1989)
”The Deeper the Love”  (1990)
”Now You're Gone”  (1990)
”Slow Poke Music” (1990)
Kokoonpano > Whitesnake

David Coverdale – laulu
Steve Vai – kitara
Adrian Vandenberg – kitara (maininta kansilehdessä, mutta ei soita albumilla)
Rudy Sarzo – basso
Tommy Aldridge – rummut
Kokoonpano > Vierailijat

Glenn Hughes – taustalaulu
Tommy Funderburk – taustalaulu
Richard Page – taustalaulu kappaleessa "Now You're Gone"
Don Airey – kosketinsoittimet
Arvostelut

Allmusic () linkki
Rolling Stone () linkki (Arkistoitu – Internet Archive)
Slush (tapahtuma)

| Slush |
| --- | --- |


Tapahtumapaikka:  Helsingin Messukeskus
Paikkakunta:  Helsinki
Ensimmäisen kerran:  2008
Kävijöitä:  13 000 (2024)
Johtaja:  Aino Bergius
Järjestäjä:  Startup-säätiö
Kotisivut
Slush on kansainvälinen vuodesta 2008 järjestetty teknologia- ja kasvuyritystapahtuma, joka järjestetään vuosittain Helsingissä. Vuodesta 2014 lähtien tapahtumapaikkana on toiminut Helsingin Messukeskus.
Slushin tavoitteena on saattaa yhteen kansainvälisiä kasvuyrityksiä, sijoittajia ja mediaa sekä auttaa yrittäjiä menestymään ja nostamaan yrityksensä maailman parhaaksi valitsemallaan toimialalla. Myös useat suuryritykset, kuten Amazon, Google, Alibaba ja Rakuten vierailevat tapahtumassa vuosittain. Slush on noussut muutamassa vuodessa yhdeksi Euroopan johtavista kasvuyritystapahtumista.
Slushia järjestää voittoa tavoittelematon yhteisö, joka koostuu sijoittajista, yrittäjistä, opiskelijoista ja vapaaehtoisista. Slush on myös laajentanut toimintaansa startup-kentässä tuottamalla Soaked by Slush -verkkomediajulkaisua sekä Slush Academy -koulutusohjelmaa.
Slushin käytäntönä on ollut toimitusjohtajan vaihtuminen kahden vuoden välein. Tammikuussa 2022 Slushin toimitusjohtajaksi nimitettiin 26-vuotias Eerika Savolainen. Aikaisemmin toimitusjohtajina ovat toimineet Miki Kuusi (2011–2015), Riku Mäkelä (2015–2016), Marianne Vikkula (2016–2018) ja Andreas Saari (2018–2020) ja Miika Huttunen (2020–2022).
Historia > Kaapelitehtaalla 2009–2015

Slush järjestettiin ensimmäisen kertaa vuonna 2008 Kulttuuritehdas Korjaamolla. 
Slushin perustivat Kai Lemmetty, Ville Vesterinen, Helene Auramo ja Peter Vesterbacka . 
(IS).
Toinen myöhempi artikkeli kertoo, että Slushin perustivat Peter Vesterbacka ja Timo Airisto . Vuonna 2009 tapahtuma muutti Kaapelitehtaalle. Ensimmäiset kolme vuotta tapahtuma oli suunnattu paikallisille yrittäjille ja sijoittajille. Vuosina 2008–2010 osallistujamäärä kasvoi 250:sta 500:aan. Slushin pitching-kilpailujen voittajat kyseisinä vuosina olivat Illtags, Sibesonke ja Dealmachine. Vuoden 2011 tapahtumassa oli 1 500 osallistujaa, 150 kasvuyritystä ja 15 pääomasijoitusyhtiötä. Pitching-kilpailun voitti musiikinopetukseen liittyviä teknologioita kehittävä Ovelin (nyk. Yousician.
Vuonna 2012 Slushiin osallistui 3 500 ihmistä, 560 kasvuyritystä ja 41 pääomasijoitusyhtiötä. Vuoden pitching-kilpailun voitti FishBrain, kalastajille kohdistettu sosiaalinen media.
Vuoden 2013 Slush keräsi Kaapelitehtaalle yhteensä 7 000 ihmistä, 1 200 kasvuyritystä ja 120 pääomasijoitusyhtiötä. Patenttitoimisto Moosedog Oy teki kattavan innovaatiotutkimuksen tapahtuman yhteydessä. Kasvuyrityksistä 18% oli rekisteröinyt tuotenimensä tavaramerkkinä ja keskimäärin kasvuyrityksellä oli 0.59 patenttihakemusta. Tapahtuma sai suurta kansainvälistä huomiota ja noteerattiin muun muassa The New York Timesissa ja The Wall Street Journalissa. Tapahtuman puhujiin kuuluivat esimerkiksi Viron presidentti Toomas Hendrik Ilves, Electronic Artsin toimitusjohtaja John Riccitiello sekä Skypen perustaja Niklas Zennström.
Vuoden 2013 pitching-kilpailun voitti Weekdone, joka kehittää työnteon seurantatyökalua tiimeille.
Historia > Messukeskuksessa 2014 lähtien

Vuonna 2014 Slushissa vieraili 14 000 ihmistä 79 maasta. Tapahtumaan osallistui noin 1400 kasvuyritystä, 750 sijoittajaa, 700 toimittajaa ja 140 pääomasijoitusyhtiötä. Tapahtuman puhujiin kuuluivat muun muassa Spotifyn perustaja Martin Lorentzon, Kiinan varapääministeri Wang Yang, Nasan astronautti Leland Melvin sekä kapellimestari ja säveltäjä Esa-Pekka Salonen. Nokia julkaisi tapahtumassa ensimmäisen Android-taulutietokoneensa, Nokia N1:n.
Vuoden 2014 tapahtuma oli Suomen historian suurin tekninen tuotanto, ohittaen vuonna 2007 Suomessa järjestetyt Euroviisut. Vuoden 2014 pitching-kilpailun voitti Enbrite.ly, joka kehittää internet-liikenteen hallintapalveluja. Voittaja sai palkinnoksi 500 000 euron sijoituksen, joka oli suurin koskaan vastaavanlaisessa kilpailussa jaettu palkinto.
Slush 2015 järjestettiin 11.–12. marraskuuta. Slush Hacks järjestettiin ensimmäistä kertaa, jossa mukana olivat Ultrahack, Junction, Industryhack ja AEC (Architecture, Engineering, Construction) Hackathon. Jokaisen haasteen voittajat pääsivät pitchaamaan ideansa Slushin lavalla ja paras idea/tiimi voitti 20 000 euroa.
Slush sai marraskuussa 2015 Tasavallan presidentin kansainvälistymispalkinnon.
Vuonna 2016 Slush järjestettiin 30.11.–1.12. Helsingin Messukeskuksessa. Uutena sisartapahtumana nähtiin Slush Music, jonka odotettiin tuovan 1500  teknologia- ja musiikkialan ammattilaista yhteen päiväksi Kaapelitehtaalle.. Slush järjesti Finnairin kanssa yhteistyössä suoran reittilennon tapahtumaan San Franciscosta Helsinkiin. Reittilennosta käytetään myös lempinimeä "Nerd bird" eli suomeksi nörttilintu.
Vuoden 2017 tapahtuma pidettiin marraskuun 30. ja joulukuun 1. päivä. Päätrendeinä olivat analytiikka ja tekoäly. Vuoden 2018 Slushiin osallistui 20,000 vierailijaa. Tapahtuma pyrki sisällöllään nostamaan esiin teknologiayritysten toimijoita ja taustavaikuttajia, joita julkisuudessa ei yleensä esitellä. Tapahtumassa puhui kokeneita yrittäjiä sekä johtajia, kuten Amazonin teknologiajohtaja Werner Vogels.
Vuonna 2019 Slush kasvoi 25 000 osallistujaan ja Slush järjesti myös isoja sivutapahtumia muun muassa tuotehallinnasta ja pelikehityksestä. Päätapahtumassa esiintyi 200 puhujaa, kuten sijoittajalegenda Michael Moritz ja Stripen perustaja John Collison.
Vuonna 2020 Slush peruttiin koronapandemian vuoksi. Koronavuoden jälkeen tapahtuman koko on pienentynyt ja suuruusluokaksi on vakiintunut noin 10 000 osallistujaa.
Vuosina 2021-2024 Slush järjestettiin Messukeskuksessa seuraavasti: 1.–2.12.2021, 17.-18.11.2022, 30.11.-1.12.2023, sekä 20.-21.11.2024. Vuoden 2025 Slush järjestetään 19.-20.11.2025.
Kirjallisuutta

Vimma, Tuomas: Enkeleitä ja yksisarvisia. Huima tarina Startup-Suomen noususta ja uhosta. Slush, Supercell ja Rovio. Otava 2018. ISBN 978-951-1-32335-8.
Aiheesta muualla

Tapahtuman verkkosivut
Valokuvia tapahtumasta
Kasvuyritystapahtuma Slushin avajaiset Helsingin Messukeskuksessa 21.11.2019
Goce Smilevski

| Goce Smilevski> Henkilötiedot |
| --- | --- |
Syntynyt: 1975 Skopje, Makedonia, Jugoslavia
Kansalaisuus:  pohjoismakedonialainen
Ammatti:  kirjailija
Kirjailija
Äidinkieli: makedonia
Tuotannon kieli: makedonia
Palkinnot
 Euroopan unionin kirjallisuuspalkinto 2010 
Aiheesta muualla
Löydä lisää kirjailijoitaKirjallisuuden teemasivulta
Goce Smilevski (s. 1975 Skopje, Jugoslavia) on pohjoismakedonialainen kirjailija. Hän on kirjoittanut useita romaaneja ja näytelmiä.
Smilevski on opiskellut Prahassa Kaarlen yliopistossa, Budapestissä Keski-Euroopan yliopistossa ja Skopjen yliopistossa. Hän työskentelee Skopjen yliopistossa.
Palkinnot ja tunnustukset

Smilevski  on palkittu useita kertoja.
Euroopan unionin kirjallisuuspalkinto 2010
Itävallan ja Pohjois-Makedonian PENin näytelmäpalkinto 2006.
Keskustelu Spinozan kanssa palkittiin 2002 Pohjois-Makedoniassa vuoden parhaana romaanina, ja siitä sovitettu näytelmä voitti 2011 Vojdan Cernodrinski -teatterifestivaalin.
Suomennetut teokset

Keskustelu Spinozan kanssa (alkuteos: Разговор со Спиноза) suom. Kari Klemelä, Mansarda 2012 ISBN 978-952-5664-13-3
Freudin sisar (Sestrata na Zigmund Frojd), suom. Tero Valkonen, Helsinki: Siltala 2022 ISBN 978-952-234-934-7 (arvioitu ilmestymisaika 15.9.2022)
Aiheesta muualla

Goce Smilevskin kotisivu (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Belgia  Yhdysvallat  Latvia  Tšekki  Korea  Alankomaat  Puola  Portugali 
Taiteenala:  FID 
Henkilöt:  DDB 
Muut:  IdRef
Samuel Smiles

| Samuel Smiles |
| --- | --- |
 Samuel Smiles
Henkilötiedot
Syntynyt: 23. joulukuuta 1812 Haddington, Skotlanti
Kuollut: 16. huhtikuuta 1904 (91 vuotta) Lontoo, Englanti
Ammatti:  tietokirjailija
Kirjailija
Äidinkieli: englanti
Tuotannon kieli: englanti
Pääteokset:  Self-Help
Aiheesta muualla
Löydä lisää kirjailijoitaKirjallisuuden teemasivulta
Samuel Smiles (23. joulukuuta 1812 Haddington, Skotlanti – 16. huhtikuuta 1904 Lontoo, Englanti) oli englantilainen kirjailija, jonka luonteenkasvatusta ja ahkeruutta tavoitteena pitävät teokset olivat aikanaan suosittuja. Niistä on useita suomennettu, muun muassa Selfhelp, with illustrations of character and conduct (1857) mukaelmana.
Elämä ja ura

Skotlantilaissyntyisen Smilesin lapsuus oli köyhää. Hän valmistui Edinburghin yliopistosta 1832, piti sitten jonkin aikaa lääkärinvastaanottoa kotikaupungissaan. Hän ryhtyi vuosiksi 1838–1844 toimittajaksi viikkolehti Leeds Timesiin ja kirjoitti sen jälkeen artikkeleita muihin aikakauslehtiin. Hän oli 1845–1866 kahden rautatieyhtiön sihteeri ja asui sitten Lontoossa yksityishenkilönä. Hänen teostensa sisältö oli opettavaista, itsekasvatukseen ohjaavaa ja esitystavaltaan vakuuttavaa, ja kirjat saivat lukijoiden suosion. Hän kirjoitti tuttavapiiriinsä kuuluvien henkilöiden elämäkertoja, kuten Life of George Stephenson (1857), joka oli alkuna elämäkertasarjalle Lives of the engineers (1861–1862), jonka kirjat kertovat keksijöistä, teollisuuden edelläkävijöistä, luonnontieteilijöistä, kuten Lives of Boulton and Watt (1865). Muita elämäkertoja olivat Life of a Scotch naturalist: Thomas Edward (1876), Robert Dick, Baker of Thurso, Geologist and Botanist (1878), George Moore, merchant and philanthropist (1878), Men of invention and industry (1884) ja Josiah Wedgwood (1894).
Smilesin menestysteos Self-Help ilmestyi 1859, ja se on käännetty lukuisille kielille. Teoksen menestyksen myötä hän kirjoitti muitakin samanaiheisia kirjoja: Character (1871), Thrift (1875) ja Duty (1880). Hän kirjoitti kirjoja hugenoteista Englannissa ja Irlannissa sekä Ranskassa. Smilesin omaelämäkerta Autobiography ilmestyi 1905.
Suomennetut teokset

Ihmisen oma woima, oikea arwon ja toimeentulon tie; saksalaisen laitoksen jälkeen tehdystä ruotsalaisesta mukaelmasta suomeksi toim. Juho Jäykkä. Helsinki: Frenckell: Edlund 1877 – 2. korj. p.: G. W. Edlund 1907.
Säästäväisyyden kirjoja. 1–16 Turku: Wilén 1878–1879
Luonteen arvo, suom. Robert Mellin, Jyväskylä: Helminen 1881.
Oma-apuisuus: kuvauksineen luonteesta, käyttäytymisestä ja sinnikkyydestä (Self-help); suomentanut Anders Colliander; [Helsinki]: [Anders Colliander] 2011 ISBN 978-951-98752-4-8
Aiheesta muualla

Kuvia tai muita tiedostoja aiheesta Samuel Smiles Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Argentiina  Katalonia  Saksa  Italia  Israel  Belgia  Yhdysvallat  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali  Vatikaani 
Taiteenala:  ULAN 
Henkilöt:  Deutsche Biographie  DDB  Trove 
Muut:  SNAC  IdRef
Kunnian kulta

Reliefi jossa 18. dynastian faaraolla Horemhebilla on kunnian kulta -kaulus.
Kunnian kulta on muinaisessa Egyptissä faaraon virkamiehelle myöntämä lahja. Tutkimuksessa nimellä hsw.t viitattu lahja voi saada monia muotoja, ja sillä kuningas sitoutti alamaisen itseensä ja samalla vahvisti jumalallisen järjestyksen säilymisen. Egyptin uudessa valtakunnassa lahja oli yleensä kultainen rannekoru Sbyw ja toisinaan myös kaulakoru ja käsivarsikoru. Lahja myönnettiin erityisessä tilaisuudessa.
Faarao saattoi myöntää sellaisen tunnustukseksi sotilaille, jotka toivat vihollissotilailta irti leikattuja käsiä voitonmerkkinä menestyksestä sotatantereella. Kädet leikattiin vainajilta huolellisesti ranteen kohdalta. Käsiä on löydetty vuonna 2023  hyksojen pääkaupungista Avariksesta, ja ne osoittavat aiemman hypoteesin oikeaksi.
Ninian Smart

Ninian Smart
Ninian Smart (6. toukokuuta 1927 – 29. tammikuuta 2001) oli skotlantilainen uskontotieteilijä, jota kutsuttiin  ”uskontotieteen isäksi”. Hän toimi englantilaisen Lancasterin yliopiston ja Kalifornian Santa Barbaran yliopistoissa.
Uskonnon ulottuvuudet

Ninian Smart on tunnettu jaottelustaan, joka käsittää seitsemän uskontoja luonnehtivaa ulottuvuutta. Smartin mukaan nämä ovat:
käytännön ja rituaalien ulottuvuus,
kokemuksen ja tunteen ulottuvuus,
kertomusten ja myyttien ulottuvuus,
opin ja filosofian ulottuvuus,
etiikan ja säädösten ulottuvuus,
yhteisöjen ja instituutioiden ulottuvuus ja
materiaalinen (aineellinen) ulottuvuus.
Ninian Smartin mukaan nämä ulottuvuudet tavataan pääsääntöisesti eri uskonnoissa ja ne kaikki tulisi ottaa huomioon, jotta uskonnollisuutta voitaisiin ymmärtää kokonaisuudessaan. Smartin ulottuvuudet laajentavat Glockin ja Stark kuuluisaa jaottelua
Suomennettu teos

Uskontojen maailma (The world's religions), Helsinki: Otava. 2005 ISBN 951-1-18137-8
Teoksia

Reasons and Faiths: An Investigation of Religious Discourse, Christian and Non-Christian (1958)
A Dialogue of Religions (1960)
Philosophers and Religious Truth (1964)
Secular Education and the Logic of Religion (1968)
The Religious Experience of Mankind (1969)
The Phenomenon of Religion (1973)
The Science of Religion & the Sociology of Knowledge: Some Methodological Questions (1973)
The Phenomenon of Christianity (1978)
Beyond Ideology: Religion and the Future of Western Civilization (1981)
Worldviews: Cross-cultural Explorations of Human Beliefs (1982)
Nineteenth-Century Religious Thought in the West (1985; co-ed., 3 vols.)
Dimensions of the Sacred: An Anatomy of the World's Beliefs (1996)
Aiheesta muualla

Ninian Smartin haastattelu (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Israel  Yhdysvallat  Ruotsi  Latvia  Japani  Tšekki  Australia  Kreikka  Korea  Alankomaat  Puola  Vatikaani 
Tieteilijät:  CiNii 
Henkilöt:  DDB  Trove 
Muut:  SNAC  IdRef
Ali Smith

Ali Smith Edinburghin kirjamessuilla 2011.
Ali Smith (s. 24. elokuuta 1962 Inverness, Skotlanti) on skotlantilainen kirjailija. Hänen tuontantonsa sisältää muun muassa romaaneja, novelleja ja näytelmiä.
Vuonna 2007 Smith valittiin Royal Society of Literaturen jäseneksi. Vuonna 2015 hän sai Brittiläisen imperiumin ritarikunnan komentajan CBE-arvonimen. Neljä Smithin teosta (Hotel World 2001, Satunnainen 2005, How to Be Both 2014 ja Autumn 2017) on ollut Booker-palkintoehdokkaana.
Smith asuu Cambridgessä.
Tuotanto

Free Love and Other Stories (1995)
Like (1997)
Other Stories and Other Stories (1999)
Hotel World (2001)
The Whole Story and Other Stories (2003)
Satunnainen.  (The Accidental, 2005)  Suomentanut Kristiina Drews. Helsinki:  Otava, 2006.  ISBN 951-1-20269-3
Girl Meets Boy (2007)
The First Person and Other Stories (2008)
Oli kerran kello nolla.  (There But For The, 2011)  Suomentanut Kristiina Drews. Helsinki:  Otava, 2013.  ISBN 978-951-1-26485-9
Artful (2012)
Shire (2013)
How to Be Both (2014)
Public Library and Other Stories (2015)
Syksy.  (Autumn, 2016)  Suomentanut Kristiina Drews. Kosmos, 2022.  ISBN 978-952-352-133-9
Talvi (Alkuteos Winter (2017), suomentanut Kristiina Drews) Kosmos, 2022. ISBN 978-952-352-134-6
Spring (2019)
Summer (2020)
Palkinnot

Saltire First Book of the Year award 1996
Whitbread Award 2005
Costa Book Award 2014
Baileys Women’s Prize for Fiction 2015
Itävallan valtionpalkinto eurooppalaiselle kirjallisuudelle 2022
Kim Småge

| Kim Småge> Henkilötiedot |
| --- | --- |
Syntynyt: 23. kesäkuuta 1945 (ikä 79) Trondheim, Sør-Trøndelag, Norja
Kansalaisuus:  norjalainen
Ammatti:  kirjailija
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Kim Småge, oik. Anne Karin Thorhus (s. 23. kesäkuuta 1945 Trondheim, Sør-Trøndelag, Norja) on norjalainen kirjailija.
Småge on Norjan naisdekkaristien uuden aallon ensimmäinen edustaja ja keskeisiä tekijöitä norjalaisessa jännityskirjallisuudessa. Hänen läpilyöntiteoksensa Yösukellus ilmestyi 1983. Jännitys- ja rikosromaanien lisäksi hän on kirjoittanut lasten- ja nuortenkirjoja ja novelleja. Hän on myös tehnyt käännöksiä ja työskennellyt toimittajana.
Småge opiskeli Trondheimin yliopistossa 1973–1977, ja hän on oppiarvoltaan cand. mag. aineinaan pohjoismaiset kielet, englannin kieli ja maantiede. Vuonna 1980 hänestä tuli Norges Dykkerforbundin ensimmäinen naisvalmentaja. Hän työskenteli opettajana 1977–1991, ja on vuodesta 1991 ollut päätoiminen kirjailija ja freelance-toimittaja.
Smågen jännityskirjojen jännitysmomentti liittyy piileviin valtarakenteisiin. Hänen tunnetuin kirjallinen hahmonsa on Trondheimissa toimiva poliisi Anne-kin Halvorsen, joka on muun muassa kirjan Elävänä haudatut päähenkilö. Småge hyödyntää kirjoissaan ammatteja, joissa hän on toiminut sekä eri asuinpaikkojensa paikallistuntemusta.
Nuortenkirja Figurene (1986) palkittiin Aschehougin nuortenkirjakilpailussa. Kirjojensa kielen laadukkuudesta hän on saanut palkinnon Språklig Samlings Litteraturpris 1990. Teos Yösukellus on saanut 1984 Riverton-palkinnon.
Smågen puoliso on näytelmäkirjailija Edvard Normann Rønning.
Palkinnot ja tunnustukset

Riverton-palkinto 1984 teoksesta Yösukellus
Aschehougin nuortenkirjakilpailun voitto nuortenkirjalla Figurene (1986)
Språklig Samlings Litteraturpris 1990 teosten kielellisistä ansioista
Lasiavain 1993 teoksesta Sub Rosa
Det Danske Kriminalakademin Palle Rosenkrantz -palkinto 1999 teoksesta Elävänä haudatut.
Suomennetut teokset

Yösukellus (Nattdykk) , suom. Arto ja Kirsti Ingervo. Helsinki: Tammi, 1985 ISBN 951-30-6021-7
Elävänä haudatut (Containerkvinnen), suomentanut Päivi Kivelä. Helsinki, Gummerus : 2004. ISBN 951-20-6304-2